钦定古今图书集成/明伦汇编/闺媛典/第073卷 > 刘二娘
## 钦定古今图书集成/明伦汇编/闺媛典/第073卷 > 刘二娘

按《广东通志》：“刘二娘，香山生员刘噩女。性至孝，极婉
娩，以女德称。侍父读书，谙义理。年十八未字。万历己
酉四月二日夜，海贼飘劫攻其庐，家人奔溃，二娘以身力梯其母，逾垣脱逃，仍回襁负幼妹为贼执，愤激
求死。贼艳其姿，系之去。沿途骂贼，贼以刃砺其颈，骂
益甚。至龟头，贼拥之登舟，适追兵至，二娘乘间赴水”
死。翌日，尸浮逆流数十里，旋于河干，握拳啮齿，尚作
“骂贼”状，直指疏请旌表，建祠祀之。